ইনকা সাম্রাজ্য
ইনকা সাম্রাজ্য, বা আনুষ্ঠানিক নাম তাওয়ানতিনসুইয়ু (কেচুয়া: Tawantinsuyu, "চতুর্দিকব্যাপী সাম্রাজ্য"), দক্ষিণ আমেরিকার একটি প্রাক কলম্বীয় সাম্রাজ্য ছিল। ধারণা করা হয়, ইনকা সাম্রাজ্যের অধিবাসীদের পূর্বপুরুষগণ আমেরিকার অন্যান্য লোকেদের মতই বেরীয় প্রণালী পার হয়ে এশিয়া থেকে আমেরিকা মহাদেশে পা রেখেছিল। কালক্রমে নানাভাবে বিভক্ত হয়ে এরা আমেরিকা মহাদেশের বিভিন্ন স্থানে বসতি স্থাপন করে। স্পেনীয়দের আক্রমণে ইনকা সাম্রাজ্যের পতন ঘটে।